Midt på eftermiddagen blev politi og to ambulancer kaldt til Brovst. En personbil havde ramt et af to børn som legede på fortovet ved Kirkegade. Føreren af bilen, en mand på 20 år, mistede herredømmet i et blødt venstre sving. Det ene barn, en dreng, blev alvorligt kvæstet og blev hurtigt kørt afsted med politieskorte til Traumecenteret på Aalborg Sygehus. Det andet barn, en yngre pige, er også blevet indlagt på Aalborg Sygehus for chok. Det oplyser vagtchef Henrik Hyldig hos Nordjyllands Politi til TV2/Nord

Referat:
En dreng blev mandag eftermiddag alvorligt kvæstet af en personbil ved Kirkegade i Brovst.